b"\n_START_ARTICLE_\nHonorius av Canterbury\n_START_SECTION_\nBakgrunn, misjon\xc3\xa6r\n_START_PARAGRAPH_\nHan var romer av f\xc3\xb8dsel, og kan ha v\xc3\xa6rt en av de f\xc3\xb8rste misjon\xc3\xa6rene som ble sendt til England av pave Gregor den store for \xc3\xa5 evangelisere landet. Det er dog mer sannsynlig at han kom i den andre gruppen i 601. Det er ikke kjent hvorvidt Honorius var et navn han hadde fra f\xc3\xb8dselen, eller om han valgte det senere, da han ble erkebiskop.\n_START_SECTION_\nErkebiskop\n_START_PARAGRAPH_\nI 627 ble han konsekrert som erkebiskop av Paulinus av York i Lincoln. Honorius skrev til pave Honorius I og oppfordret ham til \xc3\xa5 opph\xc3\xb8ye bispesetet i York til erkebisped\xc3\xb8mme, slik at n\xc3\xa5r \xc3\xa9n erkebiskop av England d\xc3\xb8de, den annen kunne  konsekrere den avd\xc3\xb8de erkebiskops etterf\xc3\xb8lger. Paven gik kmed p\xc3\xa5 dette. Han sendte et pallium som skulle til Paulinus. _NEWLINE_Men det kom ikke frem i tide. For sa Paulinus etter kong Edwin av Northumbrias d\xc3\xb8d m\xc3\xa5tte flykte fra York ble han tatt imot av Honorius og utnevnt til biskop av Rochester. _NEWLINE_Honorius konsoliderte konversjonen av England ved \xc3\xa5 sende Felix av Burgund (St. Felix) til Dunwich. Det er godt mulig at kong Sigeberht av East Anglia, som hadde g\xc3\xa5tt over til den kristne tro mens han var i landflyktighet p\xc3\xa5 det uropeiske kontinent, allerede kjente Felix, og stod bak Felix' reise til Honorius. Erkebiskop Honorius konsekrerte antagelig Felix som f\xc3\xb8rste biskop av East Anglia, skj\xc3\xb8nt det kan ikke utelukkes at dette hadde skjedd allerede f\xc3\xb8r han kom fra kontinentet._NEWLINE_Honorius konsekrerte ogs\xc3\xa5 den f\xc3\xb8rste angelsaksiske biskop, Ithamar av Rochester, og hans etterf\xc3\xb8lger var ogs\xc3\xa5 en engelsk innf\xc3\xb8dt._NEWLINE_Erkebiskop Honorius hadde f\xc3\xa5 konflikter med den irske misjonsinnsats, og beundret Aidan av Lindisfarne, en av de ledende irske misjonsprester._NEWLINE_Etter erkebiskop Honorius' d\xc3\xb8d skulle det ta 18 m\xc3\xa5neder f\xc3\xb8r hans etterf\xc3\xb8lger kom p\xc3\xa5 plass.\n_START_SECTION_\nD\xc3\xb8d, etterm\xc3\xa6le\n_START_PARAGRAPH_\nHonorius d\xc3\xb8de 30. september 653, som den siste av de gregorianske misjon\xc3\xa6rer. Han ble begravet i St. Augustine's kirke i Canterbury. Han b\xc3\xb8e senere venerert som helgen, med festdag 30. september. Hans relikvier b\xc3\xb8e overf\xc3\xb8rt til en ny grav i 1091, og omtrent p\xc3\xa5 den samme tid ble hans hagiografi nedtegnet av Goscelin. I 1120-\xc3\xa5rene vites det at hans relikvier fortsatt var i St. Augustine's."